**Móricz Zsigmond Megyei és Városi Könyvtár**

a Közalkalmazottak jogállásáról szóló 1992. évi XXXIII. törvény 20/A. § alapján

pályázatot hirdet

**Móricz Zsigmond Megyei és Városi Könyvtár  
  
Könyvtáros - KSZR referens**

munkakör betöltésére.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A munkavégzés helye:**

Szabolcs-Szatmár-Bereg megye, 4400 Nyíregyháza, Szabadság tér 2.

**A munkakörbe tartozó, illetve a vezetői megbízással járó lényeges feladatok:**

Dokumentum beszerző és feldolgozó tevékenységet végez a feladatköréhez tartozó gyűjtemények számára. A beszerzett dokumentumokat kiszállítja a hozzátartozó KSZR szolgáltató helyekbe. Állománygondozási feladatokat lát el az osztályhoz tartozó KSZR gyűjteményekben. Állományellenőrzési feladatokat lát el az osztályhoz tartozó KSZR gyűjteményekben. Részt vesz a feladatköréhez tartozó szolgáltató helyek fejlesztési terveinek elkészítésében. Rendezvényeket szervez és koordinál a feladatköréhez tartozó szolgáltató helyek számára. Részt vesz a hozzátartozó KSZR települések rendezvények fotódokumentációjának begyűjtésében, rendszerezésében. Részt vesz a Megyei Szolgáltatási Osztály/KSZR honlapjának tartalommal való feltöltésében. Részt vesz a hozzá tartozó KSZR szolgáltató helyek, rendezvények sajtófigyelésében. Tanácsadói és pályázati segítségnyújtási feladatokat lát el a feladatköréhez tartozó szolgáltató helyek számára. Statisztikai adatokat gyűjt és elemez. Adatbázisokat, táblázatokat, webtartalmakat készít és fejleszt. Beszámolókat készít az osztály feladatellátásához kapcsolódó tárgykörökben.

**Illetmény és juttatások:**

Az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvény rendelkezései , valamint a(z) közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezéséről szóló 150/1992. (XI.20.) Korm. rendelet 1. és 5. számú mellékletének rendelkezései az irányadók.

**Pályázati feltételek:**

* Felsőfokú képesítés,
* szakirányú felsőfokú végzettség és szakképzettség,
* büntetlen előélet, magyar állampolgárság, munkaköre ellátásához szükséges magyar nyelvtudás,
* B kategóriájú jogosítvány,
* cselekvőképesség.

**A pályázat elbírálásánál előnyt jelent:**

* könyvtáros munkakörben szerzett legalább 2 éves tapasztalat,
* integrált könyvtári rendszerek ismerete: HunTéka.

**Elvárt kompetenciák:**

* Jó kommunikációs készség,
* pontos, precíz, önálló munkavégzés,
* kiváló szervezői készség,
* tartja a határidőket és képes időnyomás alatti munkavégzésre,
* jó problémamegoldó készsége és diplomáciai érzéke van,
* terhelhetőség és nagyfokú rugalmasság,

**A pályázat részeként benyújtandó iratok, igazolások:**

* + A pályázó részletes, fényképes szakmai önéletrajza,
  + az álláshely betöltéséhez szükséges végzettsége(k), szakképzettség meglétét igazoló okmány(ok) közjegyző által hitelesített másolata,
  + 3 hónapnál nem régebbi erkölcsi bizonyítvány, amely igazolja a büntetlen előéletet, és hogy nem áll a pályázó közügyektől eltiltás hatálya alatt, valamint nem áll a Kjt. 20.§ (2) bekezdés d) pontja szerinti büntető eljárás hatálya alatt, valamint a foglalkozás gyakorlásától eltiltás hatálya alatt (az erkölcsi bizonyítvány megérkezéséig az igénylést igazoló okirat másolata),
  + könyvtáros munkakörben szerzett gyakorlat igazolása,
  + a pályázó nyilatkozata arról, hogy a pályázati anyagban foglalt személyes adatainak a pályázati eljárással összefüggő kezeléséhez hozzájárul,
  + pályázó nyilatkozata, melyben a pályázó hozzájárul ahhoz, hogy pályázati anyagát a pályázati eljárásban résztvevők megismerhessék, és abba betekintsenek,
  + A pályázó nyilatkozata arról, hogy nem áll cselekvőképességet kizáró vagy korlátozó gondnokság alatt,
  + magyar állampolgárság igazolása (személyazonosító igazolvány másolata).
  + jogosítvány másolata.

**A munkakör betölthetőségének időpontja:**

A munkakör legkorábban 2020. március 2. napjától tölthető be.

**A pályázat benyújtásának határideje:** 2020. február 24.

A pályázati kiírással kapcsolatosan további információt Tomasovszki Anita könyvtárigazgató (4400 Nyíregyháza, Szabadság tér 2.) nyújt, a +36-42-598-888 -os telefonszámon.

**A pályázatok benyújtásának módja:**

* + Személyesen: Tomasovszki Anita, Szabolcs-Szatmár-Bereg megye, 4400 Nyíregyháza, Szabadság tér 2. II. 204.

**A pályázat elbírálásának módja, rendje:**

A pályázót a munkáltató hallgatja meg és a munkáltató dönt.

**A pályázat elbírálásának határideje:** 2020. február 26.

**A pályázati kiírás további közzétételének helye, ideje:**

* + Nyíregyháza Megyei Jogú Város Önkormányzat honlapja - 2020. február 7.
  + Móricz Zsigmond Megyei és Városi Könyvtár honlapja - 2020. február 7.

**A munkáltatóval kapcsolatos egyéb lényeges információ:**

A kinevezési, megbízási jogkör gyakorlója a Móricz Zsigmond Megyei és Városi Könyvtár igazgatója. A megbízási jogkör gyakorlója fenntartja a pályázat eredménytelenné nyilvánításának jogát. A pályázat csak akkor érvényes, ha a pályázati felhívásban feltüntetett valamennyi formai és tartalmi feltételnek megfelel. A határidőn túl beadott pályázatokat érvénytelennek minősítjük. A közalkalmazotti jogviszony határozatlan időre szól, újonnan létesített jogviszony esetén- a közalkalmazottak jogállásáról szóló 1992.évi XXXIII. törvény 21/A. § (4)-(5) bekezdésében foglaltak kivételével - 4 hónap próbaidő kikötésével.

**A munkáltatóval kapcsolatban további információt a wwww.mzsk.hu honlapon szerezhet.**